ISS से लिया गया VIDEO; यह तूफान आज गुजरात से टकराएगा, भारी बारिश शुरू
Cyclone Biparjoy Landfall Tracking LIVE Update; Follow Gujarat Mumbai Kutch, Porbandar, Dwarka, Jamnagar, Junagadh and Morbi Rainfall Latest News, Videos and Photos Updates On Dainik Bhaskar (दैनिक भास्कर) अरब सागर में उठा तूफान बिपरजॉय के गुजरात से टकराने में सिर्फ एक दिन बाकी है। 15 जून की शाम तक यह कच्छ जिले के जखौ पोर्ट से टकराएगा।
अरब सागर में उठा तूफान बिपरजॉय अंतरिक्ष से भी नजर आ रहा है। इंटरने​​​​​​शनल ​स्पेस स्टेशन (ISS) पर तैनात संयुक्त अरब अमीरात के अंतरिक्ष यात्री सुल्तान अल नेयादी ने इसका वीडियो शेयर किया है। तूफान 15 जून की शाम तक कच्छ जिले के जखौ पोर्ट से टकराएगा। इस दौरान 150 किमी/घंटे तक की रफ्तार से हवाएं चलने का अनुमान है। इसके चलते बुधवार को गुजरात और मुंबई के तटीय इलाकों में भारी बारिश हो रही है।
इससे पहले कच्छ में बुधवार शाम 5:05 बजे भूकंप भी आया। इसकी तीव्रता 3.5 आंकी गई। ​​​​​गुजरात के खतरे वाले इलाकों में हमारे 18 रिपोर्टर तैनात हैं। हम पल-पल की खबर आप तक पहुंचा रहे हैं...
अब तक 9 की मौत, कच्छ-सौराष्ट्र में बारिश का रेड अलर्ट
तेज हवाओं और ऊंची लहरों के चलते अब तक 9 लोगों की मौत की खबर है। वहीं, गुजरात सरकार ने कच्छ-सौराष्ट्र में समुद्र तट से 10 किलोमीटर की सीमा में 7 जिलों से 50 हजार से ज्यादा लोगों को निकालकर शेल्टर होम में भेजा है। NDRF की 18 टीमें तैनात हैं। IMD ने रेड अलर्ट के साथ गुरुवार को कच्छ-सौराष्ट्र में भारी बारिश की चेतावनी जारी की है।
आपदा को टालने के लिए द्वारकाधीश मंदिर पर 2 ध्वज फहराए
परंपरा के अनुसार सोमनाथ के द्वारकाधीश मंदिर के मुख्य शिखर पर 5 बार ध्वज बदला जाता है, लेकिन मंगलवार से यहां ध्वज नहीं फहराया गया है। इसके नीचे दो ध्वज फहराए गए हैं। दरअसल, दो ध्वज एक साथ फहराने के पीछे एक मान्यता है। कहा जाता है कि इससे आपदा टल जाती है।
अब मंदिर प्रशासन ने तय किया है कि 17 जून तक मुख्य शिखर पर नया ध्वज नहीं लगाया जाएगा। मंदिर के इतिहास में ऐसा पहली बार हो रहा है। मंदिर के शिखर की ऊंचाई 150 फीट है। तूफान को देखते हुए 15 जून को मंदिर बंद रहेगा।
25 साल में जून में गुजरात से टकराने वाला पहला तूफान
बिपरजॉय पिछले 25 साल में जून महीने में गुजरात के तट से टकराने वाला पहला तूफान होगा। इससे पहले 9 जून 1998 को एक तूफान गुजरात के तट से टकराया था। तब पोरबंदर के पास 166 KMPH की रफ्तार से हवा चली थी।
बीते 58 साल की बात करें तो 1965 से 2022 के बीच अरब सागर के ऊपर से 13 चक्रवात उठे। इनमें से दो गुजरात के तट से टकराए। एक महाराष्ट्र, एक पाकिस्तान, तीन ओमान-यमन और छह समुद्र के ऊपर कमजोर पड़ गए।
टोटके भी अपना रहे हैं लोग
तूफान से बचने के लिए लोग अजब-गजब टोटके भी अपना रहे हैं। जामनगर के रसूलनगर गांव के लोगों ने साइक्लोन से बचने के लिए अपने गांव के चारों ओर रस्सियां लगा दी हैं। उनका मानना है कि ऐस करने से तूफान गांव में नहीं घुसेगा।
अब फोटो-वीडियो में देखिए तूफान का असर और इससे बचाव की तैयारियां
मैप से समझिए तूफान का रूट...
